Návrh

Zákon

z . . . . . . . . . . . 2002,

ktorým sa dopĺňa zákon Národnej rady Slovenskej republiky č. 120/1993 Z. z. o platových pomeroch niektorých ústavných činiteľov Slovenskej republiky v znení neskorších predpisov
   
Národná rada Slovenskej republiky sa uzniesla na tomto zákone:

Čl. I

Zákon Národnej rady Slovenskej republiky č. 120/1993 Z. z. o platových pomeroch niektorých ústavných činiteľov Slovenskej republiky v znení zákona Národnej rady Slovenskej republiky č. 374/1994 Z. z., zákona Národnej rady Slovenskej republiky č. 304/1995 Z. z., zákona č. 277/1998 Z. z., zákona č. 57/1999 Z. z., zákona č. 447/2000 Z. z. a zákona č. 175/2002 Z. z. sa  dopĺňa takto:

Za § 29c sa vkladá § 29d, ktorý znie:

„§ 29d

(1) Ústavným činiteľom Slovenskej republiky uvedeným v § 1 patrí v roku 2003 plat v sume určenej v roku 2002 podľa § 2 a 27.
(2) V roku 2003 sa pri úprave platov ústavných činiteľov Slovenskej republiky uvedených v § 1 nebude postupovať podľa § 27. Zvýšenie platov a termín ich zvýšenia určí zákon o štátnom rozpočte.“.

Čl. II

Tento zákon nadobúda účinnosť 1. januára 2003.